**На основание чл.26 от Закона за нормативните актове, във връзка с чл.77 от АПК заинтересованите лица в 14-дневен срок от публикуването на настоящия проект на Интернет страницата на Община Гурково, могат да направят предложения и да изразят становища по проекта.**

****ОБЩИНСКИ СЪВЕТ-ГУРКОВО

**гр. Гурково 6199, обл. Ст. Загора, бул. “Княз Ал. Батенберг” 3 ПРЕДСЕДАТЕЛ ОбС тел.: 04331/ 22-60, 27-27**

ФАКС 04331/ 2884, e-mail: obs\_gurkovo@mail.bg

**ПРОЕКТ!**

**ДО**

**ОБЩИНСКИ СЪВЕТ**

**ГРАД ГУРКОВО**

**П Р Е Д Л О Ж Е Н И Е**

**ОТ ИНЖ. НЕЙКО СТОЯНОВ НЕЙКОВ**

**ПРЕДСЕДАТЕЛ НА ОбС – ГУРКОВО**

**ОТНОСНО:** Изменение и допълнение на Правилника за организацията и дейността на Общински съвет – Гурково, неговите комисии и взаимодействието му с общинската администрация.

**УВАЖАЕМИ ОБЩИНСКИ СЪВЕТНИЦИ,**

Правилникът за организацията и дейността на Общински съвет – Гурково, неговите комисии и взаимодействието му с Общинската администрация бе актуализиран с Решение № 24/22.12.2015 г. по Протокол № 4 на Общински съвет – Гурково.

В процеса на работата на Общински съвет – Гурково се изясни, че някои от текстовете свързани с възнаграждението на общинските съветници и със сроковете на работните процедури се нуждаят от прецизиране и уточняване.

В тази връзка Председателският съвет при ОбС – Гурково проведе две заседания, като на заседанието на 09.09.2016 г. бяха обсъдени промените в чл.21, ал.2, т.2 и т.3 и други текстове на Правилника, които са изложени в настоящия проект за решение.

На основание чл. 21, ал. 3 от ЗМСМА, в съответствие с изискванията на Закона за нормативните актове и във връзка с гореизложеното, предлагам Общински съвет – Гурково да вземе следното

**Р Е Ш Е Н И Е:**

**I**. Изменя и допълва Правилника за организацията и дейността на Общински съвет – Гурково, неговите комисии и взаимодействието му с общинската администрация, както следва:

**1. Чл. 21, ал.2, т. 2 добива следния вид:**

**Чл.21,ал.2,т.2:**за цялостната подготовка и всички участия в заседания на постоянни комисии, временни комисии или подкомисии в размер на

**15 %** ( общо) от средната брутна работна заплата на общинската администрация за съответния месец.

**2**. **Чл. 21, ал.2, т. 3 добива следния вид:**

**Чл.21,ал.2, т.3:**  общият размер на възнаграждението на общинския съветник в Общински съвет – Гурково, за един месец не може да бъде повече от **60 %** от средната брутна работна заплата на общинската администрация за съответния месец.

**3.** В текстовете на Чл.53, ал.2 и ал.3; Чл.67, ал.1;Чл.69,ал.1;Чл.94,ал.1

и Чл.99,ал.1 и ал.2 отпада думата „работни”.

**4.**Ал. 1 на Чл.64 отпада, съответно ал.2 става ал.1, а ал.3 става ал.2.

**5.**Измененията и допълненията в Правилника влизат в сила от 01.10.2016 г.

**ВНОСИТЕЛ: /п/**

**инж. НЕЙКО НЕЙКОВ**

**ПРЕДСЕДАТЕЛ НА ОБС – ГУРКОВО**